# விக்கிப்பீடியா:ஆலமரத்தடி/தொகுப்பு105

## கருத்துதிர்ப்பு: கூகளின் தமிழ் எழுத்துணரி - தமிழ்க் கலைக்களஞ்சியங்களை விக்கியாக்கம் செய்தல் போட்டி

அண்மையில் இரவி, கூகிள் தமிழ் எழுத்துணரி வியக்கத்தக்க வகையில் நன்றாகச் செயற்படுகிறது என்று அறிமுகப்படுத்தி இருந்தார். பார்க்க: https://www.facebook.com/ravidreams/posts/10154278945453569. முதற்கட்ட பரிசோதனைகள் அப்படியே தெரிகின்றன. இதனைப் பயன்படுத்தி விக்கிப்பீடியா பேச்சு:விக்கித் திட்டம் தமிழ்க் கலைக்களஞ்சியங்கள் விக்கியாக்கம் (இதனையும் பார்க்க: விக்கிப்பீடியா:கலைக்களஞ்சியத் தலைப்புகள்/கலைக்களஞ்சியம்/அ)செயற்திட்டத்தை ஒரு போட்டியாக மேற்கொள்ள முடியும், அல்லது அப்படி முயற்சித்துப் பார்க்கலாம் என்று தோன்றுகிறது. ஒரு தொகுதியின் அனைத்து படங்களின் அடைவையும் கூகிள் ஆவணத்தில் ஏற்ற முடியும். பின்னர் அதன் ஒவ்வொரு கட்டுரைகளையும் விக்கி மூலத்தில் சேர்க்க முடியும். அப்படிச் சேர்க்கும் போது, சேர்க்கும் பயனர் அந்தக் கட்டுரையை மெய்ப்புப்பார்க்க வேண்டும் (proof read). வேறு ஒரு பயனரும் அதனை உறுதி செய்ய முடியும். படங்களையும் சேர்க்க வேண்டும் . யார் கூடிய கட்டுரைகளை சேர்க்கிறார்கள் (மெய்ப்புப்பார்க்கிறார்கள்) என்று பார்த்து பரிசில்கள் வழங்க முடியும். பரிசில்களை ஒவ்வொரு மாதமும் வழங்குவதும், கவனிக்கத்தக்க பரிசில்களாக அமைவதும் ஊக்கத்தை அதிகரிக்கும். (நெடிய, சிறிய கட்டுரைகள் இருக்க வாய்ப்பு உண்டு. எனவே ஒரு random generator மூலம் எஞ்சி இருக்கும் கட்டுரைகளை போட்டியில் பங்குபெறும் பயனர்களுக்கு பகிர முடியும்.) --Natkeeran (பேச்சு) 01:12, 22 செப்டம்பர் 2015 (UTC)
:Natkeeran, இது அவ்வளவாக செயல்படவில்லை, இதுகுறித்து சில ஆய்வுகளை செய்தேன், இந்த எழுத்துணரி 1925-க்கு பிறகு வந்த நூல்களுக்கு ஓரளவிற்கு (சுமார் 75%) வேலை செய்கிறது. ஆயினும் நம்மிடமுள்ள நூல்களில் சில பக்கங்களை மேலதிக ஆய்வுக்கு உட்படுத்தி நன்றாக வேலை செய்யும் நூல்களை தனியாக பட்டியலிட்டு போட்டியைத் தொடரலாம். கவனிக்க . நன்றி. --தினேஷ்குமார் பொன்னுசாமி (பேச்சு) 04:04, 22 செப்டம்பர் 2015 (UTC)
::மேற்கூறிய கலைக்களஞ்சியத்தில் எழுத்துச் சீர்திருத்தத்திற்கு முந்திய எழுத்துகள் பயன்படுத்தப்படும் இடங்களில் சிக்கல் நேர்கிறது. ஏனைய இடங்கள் கிட்டத்தட்டச் சரியாகவே உள்ளன. நற்கீரன் கூறியபடி செய்யலாம். கூகுள் எழுத்துணரியைப் பயன்படுத்துவது தட்டச்சிடும் நேரத்தை மீதப்படுத்தும். அதனைப் பயன்படுத்தலாம். --மதனாகரன் (பேச்சு) 07:05, 22 செப்டம்பர் 2015 (UTC)
:::சிறுவர் கலைக்களஞ்சியத்தில் இருந்து ஒரு பக்கம். பொது கலைக்களஞ்சியத்தில் இருந்து ஒரு பக்கம். பெருமளவு சரியாக இருக்கிறது. சில பழைய எழுத்துகளை இனம் காண்பதில் சிக்கல் இருக்கிறது. மற்றபடி, வரிகளை ஒடிக்கும் போது சொற்களை உடைத்திருப்பதைச் சீர் செய்ய வேண்டி இருக்கும். ஏற்கனவே, பெங்களூர் கிறித்து பல்கலை மாணவர்கள் கல்வியில் விக்கிப்பீடியா திட்டம் மூலம் ஒரு சில பக்கங்களை உரைவடிவில் கொண்டு வர முனைந்து வருகின்றனர். நேரடியாக கட்டுரைகளை இடாமல் விக்கிமூலத்தின் Proofread நீட்சி மூலம் பக்கம் பக்கமாக சரி பார்ப்பது வினைத்திறம் மிக்கதாக இருக்கும். இரு கலைக்களஞ்சியங்களில் 20 தொகுதிகளையும் சேர்த்து மொத்தம் 8376 பக்கங்கள். முனைப்பான பங்களிப்பாளர் 10 பேர் ஒரு நாளுக்கு 10 பக்கம் என்று சரி பார்த்தால், மூன்று மாதத்தில் முடிக்கலாம் :) இக்கட்டுரைகளை அப்படியே விக்கிமூலத்தில் இட்டு, தேவைப்படும் தலைப்புகளை மட்டும் ஒவ்வொன்றாக இற்றைப்படுத்தி, விக்கிப்படுத்தி அதன் பிறகு விக்கிப்பீடியாவுக்கு நகர்த்துவதே சரியாக இருக்கும். ஆங்கில விக்கிமூலத்தில் என்சைக்ளோபீடியா பிரித்தானிக்காவை இட்டு வைத்திருக்கும் முறையை மாதிரியாகக் கொள்ளலாம். இதனைப் போட்டி வைத்தும் செய்யலாம். வழமையான தமிழ் விக்கிப்பீடியா முனைவுத் திட்டமாகவும் செய்யலாம். செய்து முடித்த பிறகு பிழை கண்டுபிடிப்போருக்கு மட்டும் பரிசு என்று கூட அறிவிக்கலாம். நிற்க! இது ஒரு புறம் இருக்க, த. இ. க. பல்வேறு ஆக்கங்களை உரைக்கு மாற்றும் பணியை ஆட்கள் வைத்து செய்ய எண்ணி இருக்கிறார்கள். அதில் இந்த ஆக்கங்களுக்கு முன்னுரிமை கொடுத்து உரையாகவே பெற்றுக் கொள்ளும் வாய்ப்பும் உண்டு. தமிழ் விக்கிப்பீடியர்களின் வளத்தைக் கருத்தில் கொண்டு எந்த அணுகுமுறை என்பதைத் தேர்ந்தெடுக்கலாம்.--இரவி (பேச்சு) 13:35, 22 செப்டம்பர் 2015 (UTC)  
::: கருத்துக்களுக்கு நன்றி. இந்த மாதிரிப் போட்டியை முன்னெடுக்க ஒரு சிறு குழு முழுமையாக ஈடுபட்டு உழைத்தாலே வெற்றி பெறும். இரவி, த. இ. க நிறைவேற்றுவது என்றால், குத்துமதிப்பாக எந்தக் காலப்பகுதியில் நிறைவேற்றப்படும் என்று கூற முடியுமா. --Natkeeran (பேச்சு) 13:36, 1 அக்டோபர் 2015 (UTC)